Sasfin - maak ’n bietjie geld | Netwerk24
Deur Simon Brown 01 November 2017 01:00
Dit is wat ek ’n fundamentele handelstransaksie noem en wat met die verloop van jare goed gewerk het.
Die idee is om Sasfin te koop wanneer die prys net 10% hoër as die netto batewaarde (NBW) of boekwaarde is. Dit word gewoonlik die prys/ekwiteitsverhouding (p:e-verhouding) genoem. Wanneer die Sasfin-prys 110% van NBW bereik, is dit ’n koopsein, met die aandeelprys wat dan gewoonlik tot 140% of 150% van NBW beweeg.
Op die oomblik is die verklaarde boekwaarde van Sasfin sowat 5 000c, maar as ek rekening hou met korporatiewe aktiwiteit, verdiskonteer ek dit tot 4 500c, wat dit op 110% van NBW te staan bring.
Op die oomblik is die verklaarde boekwaarde van Sasfin ongeveer 5 000c, maar as ek rekening hou met korporatiewe aktiwiteit, verdiskonteer ek dit tot 4 500c, wat dit op die magiese 110% van NBW te staan bring. Hierdie handel kan van ses tot 18 maande voortduur en gedurende daardie tyd sou ek verwag dat die NBW ook sal toeneem, dus kan ’n uitgangsprys ongeveer 7 500c wees terwyl die NBW tot 5 500c styg. Jy sal oor die tydperk ook dividende ontvang (huidige opbrengs van bykans 5%), wat die opbrengs verhoog.
’n Laaste belangrike punt is dat ek die handel nie hefboomfinansier nie en koop eenvoudig regstreeks omdat dit ’n betreklik langtermyntransaksie is.
Meer oor: Uitgawe 2 November 2017 | Sasfin | Finweek | Markte